ུབ་བཞིན་དུ་དྲན། །དེ་ལས་གཞན་པ་ཁྱིམ་ཚེས་ཀྱང་། །བྲེང་ཆགས་ཉིད་དུ་བསྒྲུབ་པ་ནི། །བརྩོན་འགྲུས་ཉིད་ཀྱིས་སྨ་བབ་པས། །སྐྱེས་བུའི་མདུན་སར་མི་གནས་པ། །མཐོང་ཆོས་ཉིད་ཕྱིར་འདིར་མ་སྨོས། །འདོད་ནའང་གཞན་དུ་གསལ་བས་ཤེས། །སྤྱིར་ན་མཁའ་ལ་ཁྱིམ་དང་ནི། །ས་ལ་དུས་བཞི་འཁོར་བ་ལས། །ཁྱིམ་གྱི་རྟེན་གཞི་གོ་ལ་ནི། །གཡས་སྐོར་ཆུ་ཚོད་རེའི་ཡུན་ལ། །དཔག་ཚད་དྲུག་སྟོང་ཕྱེད་སུམ་བརྒྱ། །འགྲོ་བས་ཉིན་ཞག་གཅིག་ལ་ནི། དཔག་ཚད་གསུམ་འབུམ་བདུན་ཁྲི་དང་། །ལྔ་སྟོང་རེ་བགྲོད་གླིང་བཞི་འཁོར། །དེ་བཞིན་ས་ལ་དུས་བཞི་ཡང་། །ཉི་མས་སྐར་ཁྱིམ་འཁོར་བ་དང་། །དུས་བཞིའི་ངེས་པ་རྫོགས་པ་ལ། །ལོ་གཅིག་ཅེས་གྲགས་ཚེས་ཞག་ག ི།ཞག་མི་ཐུབ་བསགས་ཟླ་བཤོལ་བྱུང་། །ཞིབ་པ་ཡེ་ཤེས་རླུང་ལས་སོ། །གནས་ཚུལ་གཡོན་དུ་བསྐོར་ན་ཡང་། །འཁོར་ཚུལ་གཡས་སུ་བསྐོར་བ་སྟེ། །དཔྱིད་དང་དབྱར་དང་སྟོན་དང་དགུན། །ར་བ་དང་ནི་འབྲིང་པོ་དང་། །ཐ་མའི་རིམ་པ་གསུམ་གྱིས་འཕོ། །ལྷོ་གླིང་དཔྱིད་ཟླ་གསུམ་ཡོད་དུས། །དབུས་མའི་དཔྱིད་འབྲིང་ནུབ་ཏུ་འཕོ། །ཤར་གྱི་དཔྱིད་ཐ་དབུས་འཕོ་སོགས། །དུས་བཞི་གཡས་བསྐོར་ངེས་པ་དང་། །དུམ་བུ་བཅུ་གཉིས་གང་གང་དེར། །བྱང་བགྲོད་མཐའ་རུ་ཐུག་པའི་ཚེ། །དེ་ནས་བགྲངས་པའི་ཚིགས་བདུན་པར། །ལྷོ་བགྲོད་མཐར་ཐུག་ཡོད་པ་སྟེ། །གང་དུ་དཔྱིད་མཉམ་ཡོད་པ་ནས། །བགྲངས་པའི་བདུན་པར་སྟོན་མཉམ་མོ། །དེ་ཕྱིར་ཟླ་བའི་དབུགས་ཐོབ་དང་། །སྒང་ཚད་ཁྱིམ་སླེབ་ལྡོག་གཉིས་སོགས། །དུས་གཟེར་ངེས་པ་འདི་ལྟར་བརྟག །དབུགས་ཐོབ་ཟླ་བ་སྔོན་མ་དང་། །སྒང་ཁྱིམ་བརྩི་བྱ་གང་ཡིན་པ། །དབྱར་ཉིར་འདས་ཟླ་གཉིས་དང་ནི། །དགུན་ཉིར་བརྒྱད་བསྲེས་བཤོལ་འཕྲོ་རྣམས། །མཁའ་མེས་བསྒྱུར་ནས་དབུགས་ཐོབ་ལ། །རི་བོང་ཅན་དང་རིག་བྱེད་ཚེས། །སྒང་ལ་དུས་མེ་དབང་པོ་དང་། །ལྡོག་གཉིས་ཕུང་པོ་ཡོན་ཏན་མེ། །བསྲེས་ལ་འབྱུང་རོས་ཐོབ་པའི་ནོར། །རང་རང་ཚེས་གྲངས་བྱ་ར་ཡིན། །མཁའ་མེ་ལས་ལྷག་དོར་བྱས་པ། །དེ་ཚེ་ཕྱི་དྷྲཱུ་ལ་བརྟེན་གྲུབ། །འབྱུང་རོས་ཐོབ་པའི་ནོར་དེ་ཡིས། །ཚེས་གྲངས་སྟོན་ལ་ལྷག་མ་ཡིས། །རེ་ལྔ་ཆ་ཡི་རེའུ་མིག་གཟུང་། །ཡང་ན་ལྷག་དེ་འབྱུང་བས་བག ོ།ནོར་གྱིས་བཅུ་གསུམ་ཆ་དང་ནི། །ལྷག་མས་ལྔ་ཆའི་རེའུ་མིག་གཟུང་། །རང་རང་གང་ཟིན་ཚེས་གྲངས་ཀྱི། །རྟག་ལོངས་གཟའ་ཉི་བར་པང་བསྣན། །རང་རང་ཚད་འཆར་མ་མཐུན་ན། །སྔ་མའི་བཤོལ་འཕྲོས་གཟུང་བར་བྱ། །སྦྱར་ན་ཁྱིམ་སླེབ་གྲུབ་མཐའ་ཡི། །ཉེ་དག་གིས་ནི་སྟོན་ཟེར་ཡང་། །ཚད་ཁྲ་ཇི་བཞིན་འཆར་ཉུང་བས། །གང་ཉེའི་ལོངས་སྤྱོད་མང་བ་ལ། །ཆོ་ག་བྱེད་པའི་ལུགས་ཡོད་མོད། །དེས་ཀྱང་ཇི་བཞིན་མི་སྟོན་ཕྱིར། །ཉི་རྐང་འཕོ་བའི་མཚམས་ཉིད་ནས། །རིག་པས་ཞིབ་མོ་རྣམ་པར་འཐག །རྀ་ཥི་ཁྲུམས་ཟླའི་དབུགས་ཐོབ་ཀྱིས། །སྟོན་མོད་འཆར་བའི་ཚད་མ་ཡིན། །དྲང་སྲོང་དེ་ཡི་གཞལ་མེད་ཁང་། །ཉི་མས་གདུངས་ཤིང་ཟླ་བས་བསིལ། །ཀ་ེ ཏ་ཀ་ཡིས་རྙོག་མ་བགྲུངས། །དམོད་པའི་མཐུ་ཡིས་ཆུ་ཀླུང་ཀུན། །ཞག་བདུན་ཡན་ལག་བརྒྱད་ལྡན་ཆུར། །འགྱུར་བའི་དུས་ལ་རྣམ་པར་གཞག །ཕག་ཞག་སྨྲོན་ཟླའི་ཟླ་བ་ཤོལ་འཕྲོ། །མཁའ་མེས་བསྒྱུར་ལ་གཏེར་ཡོན་དྲག །བསྲེས་ལ་འབྱུང་རོས་ཐོབ་ནོར་གྱིས། །ཚེས་སྟོན་ཞག་འཁོར་ལོངས་ན་དོར། །དེ་བཞིན་དུམ་བུ་ཅུ་གཉིས་པའི། །ཆ་ལས་རང་གནས་གངས་ཅན་འདིའི། །ལྡོག་གཉིས་འཁྲིག་གཞུའི་ཞག་ལྔ་པས། །རགས་པར་སྟོན་ཞིང་གཞན་ཡང་ནི། །བགྲོད་གཉིས་ཐུར་གྲིབ་ལྷོ་བྱང་དུ། །སོ་སོར་ལོག་པའི་ཤེས་བྱེད་ནི། །རྒྱུད་འགྲེལ་དང་བསྟུན་དཔྱད་པ་ཡི། །གསལ་སྒྲོན་ལུགས་དང་དུས་འཁོར་ལུགས། །དེང་འདིར་བཤད་ལ་གསང་བ་ཡི། །ཉི་ལྡོག་ཅེས་གྲགས་གང་ཆེ་ཡང་། །གནད་ཀྱི་ལག་ལེན་ཕྲ་ཞིབ་ནི། །གཟའ་མཐུན་བརྟག་པ་ལ་རྨོངས་ན། །དུས་གཟེར་སྤྱི་དང་ཁྱད་པར་དུ། །བཤོལ་ཟླའི་ལུང་སྟོན་འཛོལ་བ་ཡི། །ཟླ་བའི་ས་བདག་ཆོལ་བས་སྒྲིམས། །བརྩི་བྱའི་གཟའ་ཉིའི་རིལ་ཆའི་དྷྲཱུར། །རྟག་ལོངས་བཅུ་གསུམ་ལྔ་ཆ་བསྣན། །རིལ་བོར་ཚེ་བསྲེས་ཆ་ཤས་ནི། །སྟོང་པ་གདེངས་ཅན་རི་མེས་བག ོ།ཡང་དག་རྒྱུའོ་ལྷག་མ་རྣམས། །སྲང་དབུགས་རི་རོ་རི་མཁའ་རིའི། །ཆ་ཤས་བར་བསྒྱུར་བགོས་ཐོབ་པ། །སྔ་རྐང་ལ་བསྣན་ཕྱི་རྐང་ཕྲི། །དེ་ཡིས་གཟའ་བར་ནོར་མཉམ་བསྣན། །མི་མཉམ་ཕྲི་ལ་དེ་བཞིན་དུ། །ཉི་བར་གནས་གཉིས་བཀོད་པ་ཡང་། །སྐྱེས་ཁྱིམ་སྐར་དྲུག་ཉེ་ལྔས་སྦྱང་། །རྐང་པའི་ཆོ་ག་ལྔ་བསྡུས་བཞིན། །རྐང་ལོངས་གཟའ་ཉིའི་ལོངས་སྤྱོད་ལ། །འཁོར་བྱེད་དོར་བསྣན་མ་དོར་ཕྲི། །གཟའ་མཐུན་ཚེས་ཁོངས་དེའི་ལོངས་སྤྱོད། །ཟད་ཚེ་དུས་གཟེར་དེ་དང་དེའི། །ངེས་པ་ཞིབ་སྟོན་མན་ངག་ལུགས། །སྐར་རྩིས་ཀྱི་རིག་པ་ལ་འཇུག་པ་གོ་ལའི་རྣ་རྒྱན་ཅེས་བྱ་བ་ལས། མགྱོགས་རྩིས་དུས་གཟེར་དང་བཅས་བཤད་པའི་སྐབས་ཏེ་སརྒ་བརྒྱད་པའོ།། །།འདི་ན་ཉིན་ཞག་ཕྲུགས་རེ་བཞིན། །དུས་སྦྱོར་བཅུ་གཉིས་འཆར་བ་བཤད། །དེ་ལ་ཁྱིམ་གྱི་ཉིན་ཚད་ནི། །ཉ་དང་བུ་མོ་མཁའ་མེར་མཉམ། །ལུགས་སེང་དབྱུག་གུ་གཟུགས་མེ་དང་། །ཆུ་སྲང་ཕྱོགས་ཡིན་གླང་ཀརྚ། །མིག་མེའི་དབྱུག་ལ་མཁའ་མིག་སྲང་། །འཁྲིག་པ་ཕྱེད་བཅས་མེ་རྩེའི་དབྱུག །བུམ་སྲང་ཆུ་ཚོད་གདེང་ཅན་ལག །མཁའ་དབང་ཆུ་སྲང་སྡིག་སྲིན་གཉིས། །འཁོར་ལོའི་དབྱུག་མཁའ་ཆུ་ཡི་སྲང་། །གཞུ་དབྱུག་དུས་མིག་ཕྱེད་བཅས་སྲང་། །སོ་སོས་མཁའ་རོ་ལ་སྦྱངས་པས། །ཕྲི་ལྷག་རང་རང་མཚན་ཚད་ཡིན། །གང་བརྩིའི་ཚེས་དེའི་གྲུབ་རྩིས་ཀྱི། །ཉི་བར་སྐར་གནས་མཁའ་རོས་བསྒྱུར། །འོག་གི་དབྱུག་བཅུག་འབྱུང་ཡོན་ཟླས། །ཐོབ་པ་འདས་པའི་ཁྱིམ་གྱི་གྲངས། །ལྷག་མ་མཁའ་མེས་བསྒྱུར་བ་ལ། །ཆུ་སྲང་མཚ་ེམས་བགོས་ནོར་བསྲེ། །འབྱུང་ཡོན་འདས་ཐོབ་འདས་ཞག་ག ོ།དོན་གྱི་ཁྱིམ་འཕོ་ཡིན་པར་བརྟག །འདས་ཞག་སྟེང་ནས་ཐུབ་པས་སྦྱངས། །མ་ལྡང་ཁྱིམ་ཕོབ་དེ་ཡང་ནི། །འཁོར་ལོ་རྫོགས་ན་བསྣན་པར་བྱ། །ལྷག་མ་འདས་ཁྱིམ་གྲངས་ཡིན་ཡང་། །ཆོ་ག་སླ་ཕྱིར་ངོ་ཐོག་ཁྱིམ། །རང་ཁྱིམ་ད་ལྟ་བར་འདོགས་སོ། །ཐུབ་པས་དམན་པའི་ཞག་ལྷག་དེ། །གནས་གཉིས་སྟེང་འོག་མིག་གིས་བསིལ། །དུས་དང་མཁའ་རོས་སྟེང་སྒྲིལ་བའི། །དབྱུ་གུ་སྲང་དང་དབུགས་གསུམ་གྱིས། །བྱེད་སླའི་ངོ་ཐོག་ཁྱིམ་དེ་ཡི། །འཁྲིག་སོགས་སྟོ་བགྲོད་ཉིན་མོར་དབྲི། །གཞུ་སོགས་བྱང་བགྲོད་ཉིན་མོར་བསྣན། །བརྩི་བའི་ཉིན་དེའི་ཉིན་ཚད་ཡིན། །དེ་ཡིས་མཁའ་རོར་སྦྱངས་པ་མཚན། །དེ་ནས་དུས་སྦྱོར་བཅུ་གཉིས་པོའི། །འཆར་ཡུན་སྲང་ཚད་འདི་ལྟ་སྟེ། །འདོད་ཡོན་མཁའ་མེ་ཉ་བུམ་ཚད། །སྟོང་པ་བུག་མིག་ལུག་ཆུ་སྲིན། །མཁའ་སྟོང་ལག་པ་གླང་དང་གཞུ། །སྟོང་པ་འཁོར་ལོ་འཁྲིག་དང་སྡིག །མཁའ་རོ་རྩེ་མོ་ཀརྚ་སྲང་། །འབྱུང་རི་ཡོན་ཏན་སེང་གེ་དང་། །བུ་མོའི་འཆར་ཚད་སྲང་ཉིད་དོ། །ཐུབ་པས་ཕྲི་བའི་ཞག་ལྷག་དེ། །སོ་སོའི་འཆར་ཡུན་སྲང་གིས་བསྒྱུར། །མཁའ་མེས་བགོས་ནོར་འདས་སྲང་སྟེ། །དེ་ཡིས་རང་རང་སྲང་ཚད་ལ། །སྦྱང་ལྷག་མ་འོངས་ཆུ་སྲང་ཡིན། །ཐུར་མའི་བགོད་གཞི་རགས་པ་ནི། །ཆུ་སྲང་མཁའ་སྟོང་མཁའ་བུག་ལ། །ལུག་སེང་ཕུང་བོ་ཀླུ་དབང་སྦྱང་། །གླང་ཀར་ནམ་མཁའ་མཚོ་ཁྱིམ་འཕྲོག །འཁྲིག་པར་འབྱུང་དུས་བུག་གཟུགས་དམན། །ཉ་དང་བུ་མོ་རྣལ་མར་གཞག །བུམ་སྲང་ཚེས་དང་འདོད་ཡོན་བྱིན། །ཆུ་སྲིན་སྡིག་པར་མཁའ་རོ་བུག །གཞུ་ལ་འབྱུང་རྩེ་འདོད་པ་བསྣན། །ཐུར་མའི་རང་གྲིབ་བདུན་བཅས་ཀྱིས། །བགོས་ཐོབ་ནོར་ནི་ཆུ་སྲང་ཡིན། །ལྷག་མ་རོས་བསྒྱུར་ཐོབ་པ་དབུགས། །སྲང་ལ་མཁའ་རོས་ཐོབ་པའི་ནོར། །དབྱུ་གུའི་གནས་སུ་གཞག་པ་ཡིས། །སྔ་དྲོ་འདས་དང་ཕྱི་ལུས་རྟོགས། །དེ་དག་རྣམས་ཀྱི་ཉིན་ཚད་ལ། །སྦྱངས་ལྷག་སྔ་ལུས་ཕྱི་འདས་ཀྱི། །ཆུ་ཚོད་ལ་སོགས་འཁྲུལ་མེད་རྟོགས། །དེ་ནས་ཏཱརྐལ་བརྟག་བྱ་སྟེ། །ཐུར་བཙལ་འདས་དབྱུག་མཁའ་རོས་བསྒྱུར། །འོག་གི་སྲང་བསྣན་དེ་ཉིད་ལ། །རང་རང་ཆུ་སྲང་མ་འོངས་པས། །ཐོག་མ་བྱས་ནས་རིམ་བཞིན་སྦྱང་། །ཉ་སོགས་དྲུག་ལ་ལུགས་འབྱུང་འཕྲོག །བུ་མོ་སོགས་ལ་ལྡོག་སྟེ་ཕྲི། །གང་དུ་མ་ལྡངས་ཏཱརྐལ། །སྦྱངས་པའི་ལྷག་མ་མཁའ་མེས་བསིལ། །ཏཱརྐལ་གང་ལ་བབས་པ་ཡི། །སྲང་ཚད་ཀྱིས་ཐོབ་ཆ་ཤས་ཏེ། །ལྷག་རྣམས་མཁའ་རོ་མཁའ་རོ་དང་། །དུས་ཀྱིས་བསྒྱུར་ཐོབ་རིམ་བརྩེགས་ཏེ། །ཏཱརྐ་ལ་བཀོད་རིམ་པ་བཞིན། །ཏཱརྐ་ལ་དང་དེའི་ཆ་ཤས། །ཆུ་ཚོད་ཆུ་སྲང་དབུགས་རྣམས་ཏེ། །དུས་སྦྱོར་ཉིད་ཀྱ་ིགནས་ལྔའོ། །དབུགས་ནས་ལྷག་སྲིད་དག་འདོད་ན། །རང་སྲང་ལྔ་ཆས་བསྒྱུར་ཐོབ་ཆ། །དེ་ནས་མི་མཉམ་མཉམ་པ་གཉིས། །དང་པོ་མི་མཉམ་དུམ་དྲུག་ལས། །གཅིག་པ་བརྟག་ཕྱིར་གནས་ལྔའི་སྟེང་། །ཏཱརྐ་ལ་མཁའ་མེས་བསྒྱུར་བ་ལ། །ཆབ་ཅུག་མཁའ་རོས་བསིལ་དབྱུག་བཅུག །སྟོང་པ་ཐིག་ཀླུ་གཟུགས་ཀྱིས་བཅད། །ཐོབ་པ་གཅིག་པའི་ཏརྐ་ལ། །ལྷག་མ་གང་བྱུང་ཕྱེད་པ་ནས། །སུམ་ཅུ་ཆའི་བར་བགོད་གཞིའམ། །སྤྱི་དྷྲཱུ་ཞེས་སུ་འབོད་པ་སྟེ། །དེ་ལ་ཕྱེད་པ་བརྟག་པའི་ཕྱིར། །བགོད་གཞི་མཁའ་སྟོང་སྲིན་པོས་བག ོ།རྙེད་པ་ཡོད་མེད་ཇི་ལྟར་ཡང་། །འདི་ནས་སུམ་ཅུ་ཆའི་བར་དུ། །ལྷག་མ་བྱུང་ཚེ་བསྭེ་རུ་བསྣན། །རྙེད་པ་གཉིས་ལས་མི་སྲིད་པས། །གཅིག་བདག་ཉི་མ་གཉིས་ཟླ་བ། །སུམ་ཆ་བརྟག་ཕྱིར་བགོད་གཞི་དེ། །ཐིག་ལེ་སྟོང་པ་དུས་ཀྱིས་བཅད། །རྙེད་ནོར་གསུམ་ལས་མང་མི་སྲིད། །གཅིག་ནི་ཏཱརྐལ་ཞིང་གི་བདག །གཉིས་ནི་ཏཱརྐལ་ནས་བགྲངས་ལྔ། །གསུམ་ནི་ཏཱརྐལ་ནས་བགྲངས་པའི། །དགུ་བའི་ཞིང་བདག་གཟའ་འབྲས་འབྱུང་། །དགུ་ཆའི་དུས་སྦྱོར་བགོད་གཞི་ལས། །མཁའ་སྟོང་མིག་ཐོབ་དགུ་ཆ་བརྟག །ཏཱརྐལ་གངཡིན་ངེས་བར་བྱ། །ལུག་སེང་གཞུ་རྣམས་ལུག་ནས་བགྲངས། །ཆུ་སྲིན་བུ་མོ་གླང་རྣམས་ནི། །ཆུ་སྲིན་ཉིད་ནས་ཐོག་མར་བགྲང་། །འཁྲིག་བུམ་སྲང་གསུམ་སྲང་ནས་འདྲེན། །ཀརྐ་ཊ་དང་སྡིག་པ་ཉ། །ཀརྚ་ནས་བཟུང་དགུ་པའི་ཆ། །གང་བབས་ཞིང་བདག་གཟའ་འབྲས་བརྟག །བཅུ་གཉིས་ཆ་ལ་བགོད་གཞི་དེ། །མཁའ་ཚེས་ཀྱིས་ཐོབ་ཏཱརྐལ་ནས། །བགྲངས་པའི་ཞིང་བདག་གཟའ་འབྲས་འབྱུང་། །སུམ་ཅུ་ཆ་ལ་སྤྱི་དྷྲཱུ་དེ། །མཁའ་རོས་བགོས་ལ་དམར་པོ་དང་། །སྤེན་པ་ཕུར་བུ་ལྷག་སངས་ལྔ། །དབུས་གཞག་དེ་ཡི་གཡས་དང་གཡོན། །འབྱུང་བ་མངའ་ཀླུ་རི་དབང་བཀོད། །ལུག་སོགས་མི་མཉམ་རིམ་པ་གཡས། །གླང་སོགས་མཉམ་པ་རིམ་མིན་གཡོན། །གྲངས་མཐུན་ཐད་ཀའི་གཟའ་འབྲས་སྟོན། །དེ་ལ་གཟའ་འབྲས་འདི་ཡིན་ཏེ། །ཕྱེད་པ་སྲིད་ཆ་གཙོ་ཆེ་སྟེ། །ཉི་མར་བུ་དང་ཟླ་བར་མོ། །གསུམ་ཆ་དོན་ཆ་བརྟག་པ་སྟེ། །གཅིག་བྱུང་རེ་འབྲས་གཉིས་བྱུང་དོགས། །གསུམ་པས་རེ་དོག་གང་ཡང་མེད། །དགུ་ཆ་རྐུན་པོ་བརྟག་པ་སྟེ། །དངོས་པོའི་ཁྱད་པར་ཤེས་པ་ཡོད། །བཅུ་གཉིས་ཆ་ཡི་ཚོང་དང་ནད། །དགོས་དོན་ཤེས་འགྱུར་སུམ་ཅུ་ཆས། །དར་གུད་བརྟག་སོགས་གཞན་དུ་ཤེས། །གཉིས་པ་མཉམ་པའི་དུས་སྦྱོར་ནི། །ཉིན་ཞག་གཅིག་ལ་དུས་སྦྱོར་ཡང་། །ཉིན་དྲུག་མཚན་དྲུག་བཅུ་གཉིས་རྫོགས། །དུམ་བུའི་ལོངས་སྤྱོད་སོ་སོར་བཤད། །ཉིན་ཞག་གཅིག་ལ་དབུགས་ཀྱི་གྲངས། །ཉི་ཁྲི་ཆིག་སྟོང་དྲུག་བརྒྱ་ལས། །ཉ་ིམས་ཐོབ་ནོར་གཅིག་པའི་ཚད། །ལག་པ་རྩེ་མོ་སྲིན་པོ་དང་། །ཁྱིམ་དང་མཁའ་མེས་ཐོབ་པའི་ནོར། །རིམ་བཞིན་ཕྱེད་པ་གསུམ་ཆ་དང་། །དགུ་ཆ་དང་ནི་བརྡུ་གཉིས་ཆ། །སུམ་ཅུ་ཆ་ཡེ་ལོངས་སྤྱོད་དེ། །དུས་དང་མཁའ་རོས་སྟེང་དུ་དྲིལ། །སོ་སོའི་ཆུ་ཚོད་ལ་སོགས་འཆར། །སྤྱིར་ནི་ལྷོ་གླིང་དབུས་མའི་ཡུལ། །གངས་ལྡན་དང་ནི་ཀེ་ལ་ཤ །རྒྱ་ནག་ལི་ཡུལ་བོད་ཡུལ་དང་། །འཕགས་པའི་ཡུལ་ཏེ་ཡུལ་དྲུག་བོར། །ཀརྚའི་ཁྱིམ་གྱི་ཐོག་མ་ནས། །གཞུ་ཡི་མཐའ་ཐུག་སླེབས་པའི་བར། །ཁྱིམ་ཟླ་དྲུག་ལ་གངས་ལྡན་ནས། །རིམ་པར་ཆུ་ཚོད་ལྔ་དང་བཞི། །ཆུ་སྲང་བཅུ་བདུན་བདུན་ཆ་གཅིག །འཕེལ་བའི་གྲིབ་གཟུགས་ལ་ལྟོས་ནས། །ས་འདིར་འོས་པའི་དུས་སྦྱོར་གྱི། །རི་མོ་དྲི་མེད་འོད་བཞིན་དཔྱད། །སྐར་རྩིས་ཀྱི་རིག་པ་ལ་འཇུག་པ་གོ་ལའི་རྣ་རྒྱན་ཅེས་བྱ་བ་ལས།